CELEX: 32014R0270
Language: ro
Date: 2014-03-17 00:00:00
Title: Regulamentul (UE) nr. 270/2014 al Consiliului din 17 martie 2014 de modificare a Regulamentului (CE) nr. 889/2005 de impunere a anumitor măsuri restrictive împotriva Republicii Democratice Congo

18.3.2014   
            
            
               RO
            
            
               Jurnalul Oficial al Uniunii Europene
            
            
               L 79/34
            
         
      REGULAMENTUL (UE) NR. 270/2014 AL CONSILIULUI
   
   din 17 martie 2014
   de modificare a Regulamentului (CE) nr. 889/2005 de impunere a anumitor măsuri restrictive împotriva Republicii Democratice Congo
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2010/788/PESC a Consiliului din 20 decembrie 2010 privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (CE) nr. 889/2005 al Consiliului (2) a impus măsuri restrictive împotriva Republicii Democratice Congo (RDC), în conformitate cu Poziția comună 2005/440/PESC a Consiliului (3) și cu Rezoluția 1596 (2005) a Consiliului de Securitate al Organizației Națiunilor Unite (CSONU) din 18 aprilie 2005 și rezoluțiile ulterioare corespunzătoare ale Organizației Națiunilor Unite (ONU). Poziția comună 2008/369/PESC a Consiliului (4) a abrogat Poziția comună 2005/440/PESC. Decizia 2010/788/PESC a Consiliului a abrogat Poziția comună 2008/369/PESC.
            
         
               (2)
            
            
               Prin Rezoluția 2136 (2014) din 30 ianuarie 2014, CSONU a decis să prevadă o derogare suplimentară de la embargoul asupra armelor.
            
         
               (3)
            
            
               Respectiva măsură intră în domeniul de aplicare al Tratatului privind funcționarea Uniunii Europene și, prin urmare, sunt necesare acțiuni de reglementare la nivelul Uniunii pentru punerea sa în aplicare, în special în vederea asigurării aplicării uniforme a acesteia de către operatorii economici din toate statele membre.
            
         
               (4)
            
            
               Regulamentul (CE) nr. 889/2005 ar trebui să fie modificat în consecință,
            
         ADOPTĂ PREZENTUL REGULAMENT:
   Articolul 1
   La articolul 3 alineatul (1) din Regulamentul (CE) nr. 889/2005 se adaugă următoarea literă:
   
               „(c)
            
            
               asistență tehnică, finanțare și asistență financiară legate de armele și materialele conexe destinate exclusiv sprijinirii Grupului operativ regional al Uniunii Africane sau utilizării de către acesta.”
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 martie 2014.
      
         
            Pentru Consiliu
         
         
            Președintele
         
         C. ASHTON
         
      
   
   
      (1)  JO L 336, 21.12.2010, p. 30.
   
      (2)  Regulamentul (CE) nr. 889/2005 al Consiliului din 13 iunie 2005 de impunere a anumitor măsuri restrictive împotriva Republicii Democratice Congo și de abrogare a Regulamentului (CE) nr. 1727/2003 (JO L 152, 15.6.2005, p. 1.
   
      (3)  Poziția comună 2005/440/PESC a Consiliului privind adoptarea de măsuri restrictive împotriva Republicii Democratice Congo și de abrogare a Poziției comune 2002/829/PESC (JO L 152, 15.6.2005, p. 22).
   
      (4)  Poziția comună 2008/369/PESC a Consiliului din 14 mai 2008 privind adoptarea de măsuri restrictive împotriva Republicii Democratice Congo și de abrogare a Poziției comune 2005/440/PESC (JO L 127, 15.5.2008, p. 84).